Πρόταση απόφασης του Συμβουλίου με την οποία παρέχεται η εγγύηση της Κοινότητας στην Ευρωπαϊκή Τράπεζα Επενδύσεων σε περίπτωση ζημιών από δάνεια που έχουν χορηγηθεί για σχέδια στην Πρώην Γιουγκοσλαβική Δημοκρατία της Μακεδονίας και που τροποποιεί την απόφαση του Συμβουλίου 97/256/ΕΚ με την οποία παρέχεται η εγγύηση της Κοινότητας στην Ευρωπαϊκή Τράπεζα Επενδύσεων σε περίπτωση ζημιών από δάνεια που έχουν χορηγηθεί για σχέδια εκτός της Κοινότητας (Κεντρική και Ανατολική Ευρώπη, χώρες της Μεσογείου, Λατινική Αμερική και Ασία, Νότια Αφρική) (98/C 108/01) COM(1998) 2 τελικό - 98/0006 (CNS)

(Υποβλήθηκε από την Επιτροπή στις 18 Ιανουαρίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τις αποφάσεις του Συμβουλίου της 27ης Νοεμβρίου 1997 που αφορούν τη σύναψη συμφωνίας συνεργασίας μεταξύ της Ευρωπαϊκής Κοινότητας και της πρώην Γιουγκοσλαβικής Δημοκρατίας της Μακεδονίας και τη συμφωνία στον τομέα των μεταφορών μεταξύ των ίδιων μερών,

Εκτιμώντας:

ότι η εν λόγω συμφωνία συνεργασίας περιλαμβάνει πρωτόκολλο για τη χρηματοδοτική συνεργασία το οποίο προβλέπει ότι η Ευρωπαϊκή Τράπεζα Επενδύσεων (ΕΤΕ) θα χορηγήσει, από τα ίδια κεφάλαιά της, δάνεια μέχρι ανωτάτου ποσού 150 εκατομμυρίων Ecu στην Πρώην Γιουγκοσλαβική Δημοκρατία της Μακεδονίας ως τις 31 Δεκεμβρίου 2000 7

ότι η απόφαση του Συμβουλίου 97/256/ΕΚ παρέχει δημοσιονομική εγγύηση στην ΕΤΕ για δάνεια από ίδια κεφάλαια σε συγκεκριμένες περιοχές εκτός της Κοινότητας 7 ότι η δημοσιονομική εγγύηση πρέπει να επεκταθεί για να καλύψει τα δάνεια της ΕΤΕ που συμφωνούνται στο πλαίσιο του πρωτοκόλλου για χρηματοδοτική συνεργασία με την Πρώην Γιουγκοσλαβική Δημοκρατία της Μακεδονίας 7

ότι το Συμβούλιο καλεί την Τράπεζα να χορηγήσει δάνεια σύμφωνα με τις διατάξεις που καθορίζονται στο πρωτόκολλο χρηματοδοτικής συνεργασίας προσφέροντάς της την εγγύηση που προβλέπεται στην παρούσα απόφαση 7

ότι η απόφαση 97/256/ΕΚ θα πρέπει συνεπώς να τροποποιηθεί 7

ότι, για την έκδοση της παρούσας απόφασης, η συνθήκη δεν προβλέπει άλλες εξουσίες εκτός από εκείνες του άρθρου 235,

ΑΠΟΦΑΣΙΖΕΙ:

Άρθρο 1

Η απόφαση 97/256/ΕΚ τροποποιείται ως εξής:

1) Στον τίτλο της απόφασης 97/256/ΕΚ, το τμήμα της φράσης «. . . Ασία, Νότια Αφρική» αντικαθίσταται από «. . . Ασία, Νότια Αφρική, Πρώην Γιουγκοσλαβική Δημοκρατία της Μακεδονίας».

2) Στο πρώτο εδάφιο του άρθρου 1 παράγραφος 1, το τμήμα της φράσης «. . . Ασίας, και στη Νότια Αφρική» αντικαθίσταται από «. . . Ασίας, στη Νότια Αφρική και στην Πρώην Γιουγκοσλαβική Δημοκρατία της Μακεδονίας».

3) Στο δεύτερο εδάφιο του άρθρου 1 παράγραφος 1, το τμήμα της φράσης «7 105 εκατομμύρια Ecu» αντικαθίσταται από «7 255 εκατομμύρια Ecu».

4) Στο άρθρο 1 παράγραφος 1, προστίθεται μία πέμπτη περίπτωση ως εξής: «Πρώην Γιουκοσλαβική Δημοκρατία της Μακεδονίας: 150 εκατομμύρια Ecu».

5) Στο δεύτερο εδάφιο του άρθρου 1 παράγραφος 1, το τμήμα της φράσης «. . . Ασίας, και την 1η Ιουλίου 1997 για τη Νότια Αφρική» αντικαθίσταται από «. . . Ασίας, από την 1η Ιουλίου 1997 για τη Νότια Αφρική, και από την 1η Ιανουαρίου 1998 για την Πρώην Γιουγκοσλαβική Δημοκρατία της Μαδεδονίας».

6) Στο άρθρο 1 παράγραφος 2 προστίθεται μια έκτη περίπτωση ως εξής: «-Πρώην Γιουγκοσλαβική Δημοκρατία της Μακεδονίας».

Άρθρο 2

Πραγματοποιούνται οι αντίστοιχες τροποποιήσεις στη συμφωνία που έχει συναφθεί μεταξύ της Επιτροπής και της ΕΤΕ στην οποία αναφέρεται το άρθρο 5 της απόφασης 97/256/ΕΚ.

Άρθρο 3

Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.